title: 2010/126/YUTP: Neuvoston päätös 2010/126/YUTP, annettu 1 päivänä maaliskuuta 2010 , Somaliaan kohdistuvista rajoittavista toimenpiteistä hyväksytyn yhteisen kannan 2009/138/YUTP muuttamisesta

text:
               2.3.2010

               FI

               Euroopan unionin virallinen lehti

               L 51/18

         NEUVOSTON PÄÄTÖS 2010/126/YUTP,
   annettu 1 päivänä maaliskuuta 2010,
   Somaliaan kohdistuvista rajoittavista toimenpiteistä hyväksytyn yhteisen kannan 2009/138/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 10 päivänä joulukuuta 2002 yhteisen kannan 2002/960/YUTP (1) Somaliaan kohdistuvista rajoittavista toimenpiteistä sen jälkeen, kun Yhdistyneiden kansakuntien turvallisuusneuvosto oli antanut päätöslauselmat 733 (1992), 1356 (2001) ja 1425 (2002), jotka liittyvät Somaliaa koskevaan aseidenvientikieltoon.

               (2)

               Neuvosto hyväksyi 16 päivänä helmikuuta 2009 yhteisen kannan 2009/138/YUTP (2), jolla pantiin täytäntöön Yhdistyneiden kansakuntien turvallisuusneuvoston päätöslauselma 1844 (2008) rajoittavien toimenpiteiden kohdistamisesta niihin henkilöihin, jotka pyrkivät ehkäisemään tai estämään rauhaomaisen poliittisen prosessin tai jotka uhkaavat voimatoimin Somalian siirtymäkauden liittovaltioelimiä tai Somaliassa toteutettavaa Afrikan unionin operaatiota (AMISOM) taikka toimivat tavalla, joka heikentää Somalian tai alueen vakautta.

               (3)

               Yhdistyneiden kansakuntien turvallisuusneuvosto antoi 23 päivänä joulukuuta 2009 päätöslauselman 1907 (2009), jossa se kehottaa kaikkia valtioita tarkastamaan alueellaan, myös lentoasemillaan ja merisatamissaan, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta noudattaen kaikki Somaliaan lähtevät ja sieltä saapuvat rahdit, jos asianomaisella valtiolla on perusteltua syytä olettaa, että rahti sisältää tuotteita, joiden toimitus, myynti, siirto tai vienti on kiellettyä Yhdistyneiden kansakuntien päätöslauselman 733 (1992), sellaisena kuin se on tarkennettuna ja muutettuna myöhemmillä päätöslauselmilla, 5 kohdalla käyttöönotetun Somaliaa koskevan yleisen ja täysimääräisen aseidenvientikiellon mukaan.

               (4)

               Yhteinen kanta 2009/138/YUTP olisi muutettava.

               (5)

               Unionin lisätoimet ovat tarpeen tiettyjen toimenpiteiden panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen kanta 2009/138/YUTP seuraavasti:
   Lisätään artikla seuraavasti:

      ”3 a artikla
      1.   Jäsenvaltioiden on tarkastettava alueellaan, myös lentoasemillaan ja merisatamissaan, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta noudattaen kaikki Somaliaan lähtevät ja sieltä saapuvat rahdit, jos niillä on perusteltua syytä olettaa, että rahti sisältää tuotteita, joiden toimitus, myynti, siirto tai vienti on kiellettyä 3 artiklan nojalla.
      2.   Ilma-aluksilta ja aluksilta, jotka kuljettavat rahtia Somaliaan tai sieltä pois, on vaadittava saapumista tai lähtemistä edeltävä ylimääräinen tietojen antaminen kaikista tavaroista, jotka tuodaan jäsenvaltioon tai viedään sieltä.
      3.   Jos jäsenvaltiot löytävät tuotteita, joiden toimitus, myynti, siirto tai vienti on kiellettyä 3 artiklan nojalla, niiden on takavarikoitava ja hävitettävä nämä tuotteet (joko tuhoamalla ne tai tekemällä niistä käyttökelvottomia).”

   2 artikla
   Tämä päätös tulee voimaan päivänä, jona se hyväksytään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 1 päivänä maaliskuuta 2010.

            Neuvoston puolesta

            Puheenjohtaja

         D. LÓPEZ GARRIDO

      (1)  EUVL L 334, 11.12.2002, s. 1.

      (2)  EUVL L 46, 17.2.2009, s. 73.


Avis juridique important

|

32002D0611

2002/611/EY: Komission päätös, tehty 12 päivänä heinäkuuta 2002, Intiasta peräisin olevan sulfaniilihapon tuontia koskevan polkumyynnin ja tukien vastaisen menettelyn yhteydessä tarjotun sitoumuksen hyväksymisestä

Virallinen lehti nro L 196 , 25/07/2002 s. 0036 - 0037

Komission päätös,tehty 12 päivänä heinäkuuta 2002,Intiasta peräisin olevan sulfaniilihapon tuontia koskevan polkumyynnin ja tukien vastaisen menettelyn yhteydessä tarjotun sitoumuksen hyväksymisestä(2002/611/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 8 artiklan,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(3) ja erityisesti sen 13 artiklan,on kuullut neuvoa-antavaa komiteaa asiasta,sekä katsoo seuraavaa:A. MENETTELY(1) Komissio otti asetuksella (EY) N:o 573/2002(4) käyttöön väliaikaisen tasoitustullin Intiasta peräisin olevan sulfaniilihapon tuonnissa. Samana päivänä komissio otti asetuksella (EY) N:o 575/2002(5) käyttöön myös väliaikaisen polkumyyntitullin saman, Intiasta ja Kiinan kansantasavallasta peräisin olevan tuotteen tuonnissa.(2) Väliaikaisten tasoitustoimenpiteiden käyttöönoton jälkeen komissio jatkoi tukia, vahinkoa ja yhteisön etua koskevaa tutkimusta. Tutkimuksen lopulliset päätelmät on esitetty lopullisen tasoitustullin käyttöön ottamisesta Intiasta peräisin olevan sulfaniilihapon tuonnissa ja kyseisessä tuonnissa käyttöön otetun väliaikaisen tasoitustullin lopullisesta kantamisesta 22 päivänä heinäkuuta 2002 annetussa neuvoston asetuksessa (EY) N:o 1338/2002(6).(3) Samoin komissio jatkoi väliaikaisten polkumyyntitoimenpiteiden käyttöönoton jälkeen polkumyyntiä, vahinkoa ja yhteisön etua koskevaa tutkimusta. Tutkimuksen lopulliset päätelmät on esitetty lopullisen polkumyyntitullin käyttöön ottamisesta Intiasta ja Kiinan kansantasavallasta peräisin olevan sulfaniilihapon tuonnissa ja kyseisessä tuonnissa käyttöön otetun väliaikaisen polkumyyntitullin lopullisesta kantamisesta 22 päivänä heinäkuuta 2002 annetussa neuvoston asetuksessa (EY) N:o 1339/2002(7).(4) Tutkimuksissa vahvistuivat sekä Intiasta peräisin olevan tuonnin vahingollisia tukia että Intiasta ja Kiinan kansantasavallasta peräisin olevan tuonnin vahingollista polkumyyntiä koskevat alustavat päätelmät.B. SITOUMUKSET(5) Väliaikaisten polkumyynti- ja tasoitustoimenpiteiden käyttöönoton jälkeen ainoa yhteistyössä toiminut vientiä harjoittava intialainen tuottaja, jäljempänä "yritys", tarjosi hintasitoumuksen asetuksen (EY) N:o 384/96, jäljempänä "polkumyynnin vastainen perusasetus", 8 artiklan 1 kohdan ja asetuksen (EY) N:o 2026/97, jäljempänä "tukien vastainen perusasetus", 13 artiklan 1 kohdan mukaisesti. Näin toimimalla se on sitoutunut myymään tarkasteltavana olevaa tuotetta vähintään hinnoilla, jotka korjaisivat tukien ja polkumyynnin vahingolliset vaikutukset.(6) Yritys toimittaa lisäksi komissiolle säännöllisesti yksityiskohtaisia tietoja yhteisöön suuntautuvasta viennistään, joten komissio voi valvoa tehokkaasti sitoumuksen noudattamista. Lisäksi komissio katsoo yrityksen myynnin rakenteen perusteella, että sovitun sitoumuksen kiertämisen vaara on vähäinen.(7) Tämän vuoksi katsotaan, että tarjottu sitoumus voidaan hyväksyä, ja asianomaiselle yritykselle on ilmoitettu niistä olennaisista seikoista, huomioista ja velvoitteista, joihin hyväksyntä perustuu.(8) Kun sitoumuksen mukainen vapaaseen liikkeeseen luovutusta koskeva pyyntö esitetään asianomaiselle tulliviranomaiselle, tullivapautuksen edellytyksenä on oltava sitoumuksen tehokkaan valvomisen ja tosiasiallisen noudattamisen varmistamiseksi sellaisen kauppalaskun esittäminen, jossa on asetusten (EY) N:o 1338/2002 ja (EY) N:o 1339/2002 liitteessä luetellut tulliviranomaisten tarvitsemat tiedot. Jos tällaista laskua ei esitetä tai jos se ei vastaa tullille esitettyä tuotetta, kannetaan asianmukainen tasoitus- ja polkumyyntitulli sitoumuksen tosiasiallisen soveltamisen varmistamiseksi.(9) On huomattava, että jos sitoumusta epäillään rikottavan, rikotaan tai se peruutetaan, tasoitustulli ja polkumyyntitulli voidaan ottaa käyttöön tukien vastaisen perusasetuksen 13 artiklan 9 ja 10 kohdan sekä polkumyynnin vastaisen perusasetuksen 8 artiklan 9 ja 10 kohdan mukaisesti,ON PÄÄTTÄNYT SEURAAVAA:1 artiklaHyväksytään sitoumus, jonka jäljempänä mainittu tuottaja on tarjonnut Intiasta peräisin olevan sulfaniilihapon tuontia koskevan tukien vastaisen menettelyn sekä saman Intiasta ja Kiinan kansantasavallasta peräisin olevan tuotteen tuontia koskevan polkumyynnin vastaisen menettelyn yhteydessä.>TAULUKON PAIKKA>2 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tehty Brysselissä 12 päivänä heinäkuuta 2002.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 257, 11.10.2000, s. 2.(3) EYVL L 288, 21.10.1997, s. 1.(4) EYVL L 87, 4.4.2002, s. 5.(5) EYVL L 87, 4.4.2002, s. 28.(6) Ks. tämän virallisen lehden sivu 1.(7) Ks. tämän virallisen lehden sivu 11.


title: 2014/784/EU: Neuvoston päätös, annettu 7 päivänä marraskuuta 2014 , ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (budjettikohdat 02 03 01 ja 12 02 01)

text:
               13.11.2014

               FI

               Euroopan unionin virallinen lehti

               L 328/41

         NEUVOSTON PÄÄTÖS,
   annettu 7 päivänä marraskuuta 2014,
   ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (budjettikohdat 02 03 01 ja 12 02 01)

      (2014/784/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               ETA-sopimuksen pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               On aiheellista jatkaa ETA-sopimuksen sopimuspuolten yhteistyötä unionin yleisestä talousarviosta rahoitettavissa toimissa, jotka koskevat budjettikohtia ”Sisämarkkinoiden toiminta ja kehittäminen erityisesti ilmoittamisen, varmentamisen ja alakohtaisen lähentämisen aloilla” ja ”Sisämarkkinoiden toteuttaminen ja kehittäminen”.

               (5)

               On asianmukaista, että sopimuspuolten yhteistyö jatkuu ETA-sopimuksen pöytäkirjassa 32 olevan 1 artiklan 8 kohdan mukaisesti 31 päivän joulukuuta 2013 jälkeen riippumatta siitä, milloin tämän päätöksen liitteenä oleva ETA:n sekakomitean päätös hyväksytään tai ilmoitetaanko mahdollisten valtiosäännön asettamien vaatimusten täyttymisestä 10 päivän heinäkuuta 2014 jälkeen.

               (6)

               EFTA-valtioihin sijoittautuneiden yhteisöjen olisi voitava osallistua toimintaan, joka aloitetaan ennen tähän päätökseen liitetyn ETA:n sekakomitean päätöksen voimaantuloa. Tällaisesta toiminnasta, jonka toteuttaminen alkaa 1 päivän tammikuuta 2014 jälkeen, aiheutuneet kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut unionin jäsenvaltioihin sijoittautuneille yhteisöille, edellyttäen, että ETA:n sekakomitean päätös tulee voimaan ennen kyseisen toimen päättymistä.

               (7)

               ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin jatkaa 31 päivän joulukuuta 2013 jälkeen.

               (8)

               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä marraskuuta 2014.

            Neuvoston puolesta

            Puheenjohtaja

         P. C. PADOAN

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      LUONNOS
      ETA:n SEKAKOMITEAN PÄÄTÖS N:o …/2014,
      annettu …,
      yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  On aiheellista jatkaa ETA-sopimuksen sopimuspuolten välistä yhteistyötä, jota ne tekevät Euroopan unionin yleisestä talousarviosta rahoitettavissa Euroopan unionin toimissa, jotka koskevat sisämarkkinoiden toteuttamista, toimintaa ja kehittämistä.

                  (2)

                  On asianmukaista, että tämä yhteistyö jatkuu 31 päivän joulukuuta 2013 jälkeen riippumatta siitä, milloin tämä päätös hyväksytään tai ilmoitetaanko mahdollisten valtiosäännön asettamien vaatimusten täyttymisestä 10 päivän heinäkuuta 2014 jälkeen.

                  (3)

                  EFTA-valtioihin sijoittautuneiden yhteisöjen olisi voiava osallistua toimintaan, joka aloitetaan ennen tämän päätöksen voimaantuloa. Tällaisesta toiminnasta, jonka toteuttaminen alkaa 1 päivän tammikuuta 2014 jälkeen, aiheutuneet kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut EU:n jäsenvaltioihin sijoittautuneille yhteisöille, edellyttäen, että tämä päätös tulee voimaan ennen kyseisen toimen päättymistä.

                  (4)

                  ETA-sopimuksen pöytäkirja 31 olisi sen vuoksi muutettava, jotta tätä laajennettua yhteistyötä voitaisiin jatkaa 31 päivän joulukuuta 2013 jälkeen,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen pöytäkirjassa 31 oleva 7 artikla seuraavasti:

                  1.

                  Lisätään 8 kohdan jälkeen kohta seuraavasti:
                  ”9.   EFTA-valtiot osallistuvat 1 päivästä tammikuuta 2014 seuraaviin varainhoitovuoden 2014 Euroopan unionin yleiseen talousarvioon sisältyviin budjettikohtiin liittyviin unionin toimiin:

                              —

                                 Budjettikohta 02 03 01: ’Sisämarkkinoiden toiminta ja kehittäminen erityisesti ilmoittamisen, varmentamisen ja alakohtaisen lähentämisen aloilla’,

                              —

                                 Budjettikohta 12 02 01: ’Sisämarkkinoiden toteuttaminen ja kehittäminen’.

                        Tällaisesta toiminnasta, jonka toteuttaminen alkaa 1 päivän tammikuuta 2014 jälkeen, aiheutuneet kustannukset voidaan katsoa toimen alusta alkaen asianomaisen tukisopimuksen tai -päätöksen mukaisesti tukikelpoisiksi edellyttäen, että … annettu ETA:n sekakomitean päätös N:o …/2014 tulee voimaan ennen toimen päättymistä.”

                  2.

                  Korvataan 3 ja 4 kohdassa ilmaisu ”5, 6, 7 ja 8 kohdassa” ilmaisulla ”5–9 kohdassa”.

            2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (1).
      Sitä sovelletaan 1 päivästä tammikuuta 2014.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean

               sihteerit

         (1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

32002D0931

2002/931/EY: Neuvoston päätös, tehty 22 päivänä lokakuuta 2002, Euroopan yhteisöjen ja niiden jäsenvaltioiden sekä Tšekin tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä

Virallinen lehti nro L 324 , 29/11/2002 s. 0059 - 0060

Neuvoston päätös,tehty 22 päivänä lokakuuta 2002,Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä(2002/931/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden sekä Tsekin tasavallan assosiaatiosta tehtyä Eurooppa-sopimusta(1) etuuskohteluun sovellettavien ehtojen vahvistamiseksi tiettyjen Tsekin tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Tsekin tasavaltaan.(2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjä koskeva pöytäkirja.(3) Pöytäkirja olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja.Pöytäkirjan teksti on tämän päätöksen liitteenä.2 artikla1. Tämän pöytäkirjan voimaantulopäivästä ei annetussa asetuksessa (EY) N:o 965/97(2) tarkoitettuja elävien taimenten tariffikiintiötä (järjestysnumero 09.5261) ja elävien karppien tariffikiintiötä (järjestysnumero 09.5263) enää sovelleta Tsekin tasavallasta peräisin oleviin tuotteisiin.2. Avataan tämän pöytäkirjan voimaantulopäivästä kolmen vuosittaisen kiintiöjakson ajaksi tariffikiintiö, jonka järjestysnumero on 09.5263 ja johon sovelletaan nollatullia, CN-koodiin 0301 93 00 kuuluville eläville karpeille. Ensimmäisen, tämän pöytäkirjan voimaantulopäivänä alkavan ja 31 päivänä joulukuuta 2002 päättyvän kiintiöjakson aikana kiintiön määrä on 2840 tonnia, toisen, 1 päivänä tammikuuta 2003 alkavan ja 31 päivänä joulukuuta 2003 päättyvän kiintiöjakson aikana kiintiön määrä on 4500 tonnia ja kolmannen, 1 päivänä tammikuuta 2004 alkavan ja 31 päivänä joulukuuta 2004 päättyvän kiintiöjakson aikana kiintiön määrä on 5000 tonnia. Kyseistä kiintiötä hallinnoi komissio asetuksen (ETY) N:o 2454/93(3) 308 a, 308 b ja 308 c artiklan mukaisesti.3 artiklaNeuvoston puheenjohtaja oikeutetaan nimeämään henkilö, jolla on valtuudet allekirjoittaa pöytäkirja yhteisöä sitovasti.Tehty Luxemburgissa 22 päivänä lokakuuta 2002.Neuvoston puolestaPuheenjohtajaP. S. Møller(1) EYVL L 360, 31.12.1994, s. 2.(2) EYVL L 141, 31.5.1997, s. 1.(3) EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 993/2001 (EYVL L 141, 28.5.2001, s. 1).


title: Poliittisten ja turvallisuusasioiden komitean päätös EUPM/1/2008, tehty 24 päivänä lokakuuta 2008 , Euroopan unionin Bosnia ja Hertsegovinassa toteuttaman poliisioperaation (EUPM) johtajan/poliisikomentajan nimittämisestä

text:
               7.11.2008

               FI

               Euroopan unionin virallinen lehti

               L 298/30

      POLIITTISTEN JA TURVALLISUUSASIOIDEN KOMITEAN PÄÄTÖS EUPM/1/2008,
   tehty 24 päivänä lokakuuta 2008,
   Euroopan unionin Bosnia ja Hertsegovinassa toteuttaman poliisioperaation (EUPM) johtajan/poliisikomentajan nimittämisestä
   (2008/835/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon 19 päivänä marraskuuta 2007 hyväksytyn yhteisen toiminnan 2007/749/YUTP Euroopan unionin poliisioperaatiosta (EUPM) Bosnia ja Hertsegovinassa (1) ja erityisesti sen 10 artiklan 1 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea on yhteisen toiminnan 2007/749/YUTP 10 artiklan 1 kohdan nojalla valtuutettu tekemään Euroopan unionista tehdyn sopimuksen 25 artiklan mukaisesti asiaankuuluvat päätökset, mukaan lukien päätös operaation johtajan/poliisikomentajan nimittämisestä.

               (2)

               Korkeana edustajana toimiva pääsihteeri on ehdottanut poliittisten ja turvallisuusasioiden komitealle Stefan FELLERin nimittämistä EUPM -operaation johtajaksi.

         ON TEHNYT TÄMÄN PÄÄTÖKSEN:
   1 artikla
   Nimitetään Stefan FELLER Euroopan unionin Bosnia ja Hertsegovinassa toteuttaman poliisioperaation (EUPM) johtajaksi/poliisikomentajaksi 1 päivästä marraskuuta 2008 alkaen.
   2 artikla
   Tämä päätös tulee voimaan päivänä, jona se tehdään.
   Sitä sovelletaan 31 päivään joulukuuta 2009.

      Tehty Brysselissä 24 päivänä lokakuuta 2008.

            Poliittisten ja turvallisuusasioiden komitean puolesta

            Puheenjohtaja

         C. ROGER

      (1)  EUVL L 303, 21.11.2007, s. 40.


Avis juridique important

|

32002D1000

2002/1000/EY: Neuvoston päätös, tehty 16 päivänä joulukuuta 2002, Phnom Penhissä 18 päivänä lokakuuta 2002 parafoidun Euroopan yhteisön ja Kambodžan kuningaskunnan tekstiilituotteiden kauppaa koskevan sopimuksen allekirjoittamisesta yhteisön puolesta ja sen väliaikaisesta soveltamisesta

Virallinen lehti nro L 349 , 24/12/2002 s. 0066 - 0066

Neuvoston päätös,tehty 16 päivänä joulukuuta 2002,Phnom Penhissä 18 päivänä lokakuuta 2002 parafoidun Euroopan yhteisön ja Kambodzan kuningaskunnan tekstiilituotteiden kauppaa koskevan sopimuksen allekirjoittamisesta yhteisön puolesta ja sen väliaikaisesta soveltamisesta(2002/1000/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Komissio on neuvotellut Euroopan yhteisön puolesta Kambodzan kuningaskunnan kanssa sopimuksen tekstiilituotteiden kaupasta.(2) Sopimus parafoitiin 18 päivänä lokakuuta 2002.(3) Sopimusta olisi aiheellista soveltaa väliaikaisesti 1 päivästä tammikuuta 2003 vastavuoroisuusperiaatetta noudattaen, kunnes sen virallisen tekemisen edellyttämät asiaankuuluvat menettelyt saadaan päätökseen.(4) Edellyttäen, että sopimus mahdollisesti tehdään myöhemmin, se olisi allekirjoitettava yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Kambodzan kuningaskunnan sopimus tekstiilituotteiden kaupasta, sillä edellytyksellä, että neuvosto tekee päätöksen sopimuksen tekemisestä.Sopimuksen teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus yhteisön puolesta, sillä edellytyksellä, että sopimus tehdään.3 artiklaSopimusta sovelletaan väliaikaisesti 1 päivästä tammikuuta 2003 vastavuoroisuusperiaatetta noudattaen, kunnes sen tekemistä koskevat menettelyt on saatettu päätökseen.Tehty Brysselissä 16 päivänä joulukuuta 2002.Neuvoston puolestaPuhemiesM. Fischer Boel


title: 2005/622/EY: Komission päätös, tehty 5 päivänä elokuuta 2005, Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä

text:
               27.8.2005

               FI

               Euroopan unionin virallinen lehti

               L 223/42

      KOMISSION PÄÄTÖS,

   tehty 5 päivänä elokuuta 2005,
   Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä
   (2005/622/EY)
   EUROOPAN YHTEISÖJEN KOMISSIO, JOKA
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ”perusasetus”, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Komissio julkaisi 28 päivänä toukokuuta 2004Euroopan unionin virallisessa lehdessä
                   (2) ilmoituksen, jäljempänä ”menettelyn aloittamista koskeva ilmoitus”, Amerikan yhdysvalloista, jäljempänä ”USA”, ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontia koskevan polkumyynnin vastaisen menettelyn aloittamisesta ja tiettyjen Venäjältä peräisin olevien suuntaisrakeisten sähköteknisten levyvalmisteiden, joiden leveys on suurempi kuin 500 mm, tuontiin sovellettavan polkumyyntitullin välivaiheen tarkastelun vireillepanosta.

               (2)

               Koska tutkimukseen liittyvät tietyt näkökohdat edellyttivät vielä lisäselvityksiä sekä edellä mainitun välivaiheen tarkastelun ja tutkimuksen keskinäisen suhteen vuoksi, tutkimusta päätettiin jatkaa ottamatta käyttöön väliaikaisia toimenpiteitä.

               (3)

               Tästä syystä komissio jatkoi polkumyynnin, vahingon ja yhteisön edun tutkimista, ja tutkimuksen lopulliset havainnot ja päätelmät vahvistettiin lopullisen polkumyyntitullin käyttöönotosta Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuonnissa annetussa neuvoston asetuksessa (EY) N:o 1371/2005 (3), jäljempänä ”lopullinen asetus”.

               (4)

               Tutkimuksessa vahvistettiin Venäjältä ja USA: sta peräisin olevan tuotteen tuontiin liittyvää vahingollista polkumyyntiä koskevat alustavat havainnot.

         B.   SITOUMUS

               (5)

               Kun lopullisista päätelmistä oli ilmoitettu, yksi yhteistyössä toimiva tuottaja Venäjältä (Novolipetsk Iron & Steel Corporation) ja yksi USA: sta (AK Steel Corporation) tarjosi hintasitoumusta perusasetuksen 8 artiklan 1 kohdan mukaisesti. Tässä sitoumuksessa asianomaiset vientiä harjoittavat tuottajat tarjoutuivat myymään tarkasteltavana olevaa tuotetta vähintään hinnoilla, jotka korjaavat polkumyynnin vahingolliset vaikutukset.

               (6)

               Yritykset toimittavat lisäksi komissiolle säännöllisesti yksityiskohtaisia tietoja yhteisöön suuntautuvasta viennistään, joten komissio voi valvoa tehokkaasti sitoumuksen noudattamista. Lisäksi komissio katsoo näiden yritysten myynnin rakenteen perusteella, että tarjottujen sitoumusten kiertämisen vaara on varsin vähäinen.

               (7)

               Tämän perusteella katsotaan, että sitoumus voidaan hyväksyä.

               (8)

               Jotta komissio voisi valvoa tehokkaasti yrityksen antaman sitoumuksen noudattamista, sitoumukseen perustuvaa vapaaseen liikkeeseen luovutusta koskevaa pyyntöä asianomaiselle tulliviranomaiselle esitettäessä vapautus tullista on mahdollista saada ainoastaan esittämällä kauppalasku, johon sisältyvät ainakin asetuksen (EY) N:o 1371/2005 liitteessä mainitut tiedot. Edellä tarkoitetut tiedot ovat välttämättömiä myös siksi, että tulliviranomaiset voivat riittävällä tarkkuudella varmistua siitä, että lähetys vastaa kaupallisten asiakirjojen tietoja. Jos tällaista kauppalaskua ei esitetä tai jos se ei vastaa tullille esitettyä tuotetta, on sovellettava asianmukaista polkumyyntitullia.

               (9)

               Jos sitoumusta epäillään rikottavan, sitä rikotaan tai se peruutetaan, polkumyyntitulli voidaan ottaa käyttöön perusasetuksen 8 artiklan 9 ja 10 kohdan mukaisesti,

         ON PÄÄTTÄNYT SEURAAVAA:
   1 artikla
   Hyväksytään Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontia koskevan polkumyynnin vastaisen menettelyn yhteydessä jäljempänä mainittujen tuojien tarjoama sitoumus.

               Maa

               Yritys

               Taric-lisäkoodi

               Venäjä

               Tuottaja ja myyjä Novolipetsk Iron & Steel Corporation (NLMK) — 2, Metallurgov sq., Lipetsk —
               tai
               tuottaja Novolipetsk Iron & Steel Corporation (NLMK) — 2, Metallurgov sq., Lipetsk — ja myyjä Stinol AG — Lugano, Sveitsi; ostaja tuojana toimiva ensimmäinen riippumaton asiakas yhteisössä

               A674

               USA

               Tuottaja AK Steel Corporation — 703, Curtis Street, Middletown, Ohio —
               tai
               tuottaja AK Steel Corporation — 703, Curtis Street, Middletown, Ohio — ja myyjä AK Steel BV — Oosterhout, Alankomaat; ostaja tuojana toimiva ensimmäinen riippumaton asiakas yhteisössä.

               A673

         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 5 päivänä elokuuta 2005.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).

      (2)  EUVL C 144, 28.5.2004, s. 2.

      (3)  Katso tämän virallisen lehden sivu 1.


title: 2014/788/EU: Neuvoston päätös, annettu 7 päivänä marraskuuta 2014 , ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Copernicus-ohjelma)

text:
               13.11.2014

               FI

               Euroopan unionin virallinen lehti

               L 328/56

         NEUVOSTON PÄÄTÖS,
   annettu 7 päivänä marraskuuta 2014,
   ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Copernicus-ohjelma)

      (2014/788/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 189 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               ETA-sopimuksen pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               On aiheellista laajentaa ETA-sopimuksen sopimuspuolten välinen yhteistyö koskemaan asetusta (EU) N:o 377/2014 (3).

               (5)

               On asianmukaista, että EFTA-valtioiden osallistuminen asetukseen (EU) N:o 377/2014 perustuvaan toimintaan alkaa 1 päivästä tammikuuta 2014, vaikka tähän päätökseen liitetty ETA:n sekakomitean päätös hyväksytään tai mahdollisten valtiosäännön asettamien vaatimusten täyttymisestä ilmoitetaan kyseisen ETA:n sekakomitean päätöksen osalta 10 päivän heinäkuuta 2014 jälkeen.

               (6)

               EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tähän päätökseen liitetyn ETA:n sekakomitean päätöksen voimaantuloa. Tammikuun 1 päivän 2014 jälkeen alkaneesta toiminnasta aiheutuvat kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut unionin jäsenvaltioihin sijoittautuneille yhteisöille, edellyttäen, että ETA:n sekakomitean päätös tulee voimaan ennen kyseisen toimen päättymistä.

               (7)

               Sen vuoksi ETA-sopimuksen pöytäkirja 31 olisi muutettava tämän mukaisesti.

               (8)

               ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä marraskuuta 2014.

            Neuvoston puolesta

            Puheenjohtaja

         P. C. PADOAN

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  Euroopan parlamentin ja neuvoston asetus (EU) N:o 377/2014, annettu 3 päivänä huhtikuuta 2014, Copernicus-ohjelman perustamisesta ja asetuksen (EU) N:o 911/2010 kumoamisesta (EUVL L 122, 24.4.2014, s. 44).

      LUONNOS
      ETA:N SEKAKOMITEAN PÄÄTÖS N:o …/2014,
      annettu … päivänä … kuuta …,
      yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  On aiheellista laajentaa ETA-sopimuksen sopimuspuolten yhteistyö kattamaan Copernicus-ohjelman perustamisesta ja asetuksen (EU) N:o 911/2010 kumoamisesta 3 päivänä huhtikuuta 2014 annettu Euroopan parlamentin ja neuvoston asetus (EU) N:o 377/2014 (1).

                  (2)

                  On asianmukaista, että EFTA-valtioiden osallistuminen asetukseen (EU) N:o 377/2014 perustuvaan toimintaan alkaa 1 päivästä tammikuuta 2014, vaikka tämä päätös hyväksytään tai mahdollisten valtiosäännön asettamien vaatimusten täyttymisestä ilmoitetaan tämän päätöksen osalta 10 päivän heinäkuuta 2014 jälkeen.

                  (3)

                  EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tämän päätöksen voimaantuloa. Tammikuun 1 päivän 2014 jälkeen alkaneesta toiminnasta aiheutuvat kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut EU:n jäsenvaltioihin sijoittautuneille yhteisöille, edellyttäen, että tämä päätös tulee voimaan ennen kyseisen toimen päättymistä.

                  (4)

                  ETA-sopimuksen pöytäkirja 31 olisi siten muutettava, jotta tämä laajennettu yhteistyö voisi alkaa 1 päivästä tammikuuta 2014,

            ON HYVÄKSYNYT TÄMÄN PÄÄTÖKSEN:
      1 artikla
      Lisätään ETA-sopimuksen pöytäkirjassa 31 olevan 1 artiklan 8c kohdan jälkeen kohta seuraavasti:

                     ”8d.

                                 a)

                                 EFTA-valtiot osallistuvat 1 päivästä tammikuuta 2014 seuraavan unionin säädöksen perusteella mahdollisesti toteutettaviin toimiin:

                                             —

                                                32014 R 0377: Euroopan parlamentin ja neuvoston asetus (EU) N:o 377/2014, annettu 3 päivänä huhtikuuta 2014, Copernicus-ohjelman perustamisesta ja asetuksen (EU) N:o 911/2010 kumoamisesta (EUVL L 122, 24.4.2014, s. 44).

                                 b)

                                 EFTA-valtiot osallistuvat a alakohdassa tarkoitettujen toimien rahoitukseen sopimuksen 82 artiklan 1 kohdan a alakohdan ja pöytäkirjan 32 mukaisesti.

                                 c)

                                 Toiminnasta, jonka toteutus on alkanut tammikuun 1 päivän 2014 jälkeen, aiheutuvat kustannukset voidaan katsoa tukikelpoisiksi avustussopimuksen tai avustuspäätöksen mukaisen toimen alkamispäivästä edellyttäen, että … päivänä … kuuta … hyväksytty ETA:n sekakomitean päätös N:o …/2014 tulee voimaan ennen toimen päättymistä.

                                 d)

                                 EFTA-valtiot osallistuvat täysimääräisesti mutta ilman äänioikeutta kaikkien niiden unionin komiteoiden toimintaan, jotka avustavat Euroopan komissiota a alakohdassa tarkoitettujen toimien hallinnoinnissa, kehittämisessä ja täytäntöönpanossa.

                                 e)

                                 Tätä kohtaa ei sovelleta Norjaa eikä Liechtensteiniin.”

      2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (2).
      Sitä sovelletaan 1 päivästä tammikuuta 2014.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean

               sihteerit

         (1)  EUVL L 122, 24.4.2014, s. 44.

         (2)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Neuvoston päätös 2013/668/YUTP, annettu 18 päivänä marraskuuta 2013 , Maailman terveysjärjestön toimien tukemiseksi bioturvallisuuden ja biomateriaalien suojaamisen alalla joukkotuhoaseiden leviämisen vastaisen Euroopan unionin strategian puitteissa

text:
               20.11.2013

               FI

               Euroopan unionin virallinen lehti

               L 310/13

         NEUVOSTON PÄÄTÖS 2013/668/YUTP,
   annettu 18 päivänä marraskuuta 2013,
   Maailman terveysjärjestön toimien tukemiseksi bioturvallisuuden ja biomateriaalien suojaamisen alalla joukkotuhoaseiden leviämisen vastaisen Euroopan unionin strategian puitteissa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jäljempänä ’EU:n strategia’, jonka III luku käsittää luettelon toimenpiteistä joukkotuhoaseiden leviämisen torjumiseksi.

               (2)

               Unioni panee aktiivisesti täytäntöön EU:n strategiaa ja toteuttaa sen III luvussa lueteltuja toimenpiteitä, erityisesti bakteriologisten (biologisten) ja toksiiniaseiden kehittämisen, tuottamisen ja varastoimisen kieltämiseksi ja niiden hävittämiseksi tehdyn yleissopimuksen, jäljempänä ’biologisten aseiden kieltosopimus’, vahvistamiseen, täytäntöönpanoon ja maailmanlaajuiseen soveltamiseen liittyviä toimenpiteitä.

               (3)

               Unioni kannusti biologisten aseiden kieltosopimuksen kuudennessa tarkistuskonferenssissa vuonna 2006 ja seitsemännessä tarkistuskonferenssissa vuonna 2011 kaikkia sopimusvaltioita noudattamaan täysimääräisesti biologisten aseiden kieltosopimuksen kaikkia määräyksiä ja tarvittaessa vahvistamaan kansallisia täytäntöönpanotoimenpiteitä, myös rikoslainsäädäntöä, sekä huolehtimaan patogeenisten mikro-organismien ja toksiinien valvonnasta biologisten aseiden kieltosopimuksen puitteissa.

               (4)

               Neuvosto hyväksyi 14 päivänä huhtikuuta 2008 yhteisen toiminnan 2008/307/YUTP (1). Maailman terveysjärjestö (WHO) toteutti menestyksekkäästi kyseistä yhteistä toimintaa 31 päivään joulukuuta 2011.

               (5)

               Neuvosto hyväksyi 11 päivänä joulukuuta 2008”uudet toimintalinjat” EU:n strategian vahvistamiseksi. EU:n strategian IV luvussa säädetään unionin tuesta yhteensovitetulle ja täydentävälle lähestymistavalle bioturvallisuutta koskeviin ja biouhkilta suojautumiseen liittyviin ongelmiin; tällä lähestymistavalla taataan erityisesti biologisten riskien ja uhkien paras mahdollinen hallinta.

               (6)

               Neuvosto hyväksyi 18 päivänä heinäkuuta 2011 päätöksen 2011/429/YUTP (2), jossa säädetään unionin tuesta kansallisten sääntelypuitteiden laatimiselle erityisesti bioturvallisuuden ja biomateriaalien suojaamisen alalla.

               (7)

               Seitsemännessä tarkistuskonferenssissa vahvistettiin jälleen sopimusvaltioiden sitoumus toteuttaa biologisten aseiden kieltosopimuksen 1, 3 ja 4 artiklan edellyttämät kansalliset toimenpiteet mikrobisten aineiden tai muiden biologisten aineiden tai toksiinien turvallisuuden ja suojaamisen varmistamiseksi laboratorioissa ja muissa tiloissa, myös niiden kuljetuksen aikana, sekä kyseisten aineiden ja toksiinien luvattoman käytön ja luvattoman siirtämisen estämiseksi. Lisäksi konferenssissa kehotettiin niitä sopimusvaltioita, joilla on asiaankuuluvaa kokemusta biologisten aseiden kieltosopimuksen määräysten täytäntöönpanoa koskevista oikeudellisista ja hallinnollisista toimenpiteistä, avustamaan pyynnöstä muita sopimusvaltioita. Konferenssissa kannustettiin antamaan tällaista apua alueellisesti.

               (8)

               Lisäksi seitsemännessä tarkistuskonferenssissa pantiin biologisten aseiden kieltosopimuksen 7 artiklan osalta merkille, että sopimusvaltioiden kansallisella varautumisella edistetään kansainvälisiä valmiuksia reagoida tautien puhkeamisiin sekä tutkia ja hillitä niitä, mukaan lukien biologisten tai toksiiniaseiden väitetystä käytöstä johtuva tautien puhkeaminen.

               (9)

               Seitsemännessä tarkistuskonferenssissa sopimusvaltioita kannustettiin biologisten aseiden kieltosopimuksen 10 artiklan puitteissa lujittamaan edelleen olemassa olevia kansainvälisiä järjestöjä ja verkostoja, erityisesti niitä, jotka liittyvät WHO:hon, elintarvike- ja maatalousjärjestöön (FAO), Kansainväliseen eläintautivirastoon (OIE) ja kansainväliseen kasvinsuojeluyleissopimukseen (IPPC).

               (10)

               Kansainvälinen terveyssäännöstö tuli voimaan 15 päivänä kesäkuuta 2007. Sillä säännellään tarttuvien tautien puhkeamisen leviämistä sekä niiden valvontaa ja niiden johdosta toteutettavia toimia tautien alkuperästä riippumatta, ja siinä edellytetään, että WHO:n jäsenvaltiot luovat tarttuvien tautien vastustamista koskevan kansanterveyden laboratorioita ja valvontaa koskevat keskeiset valmiudet kansainvälisen terveyssäännöstön täytäntöönpanoa varten. WHO:n sihteeristö on sitoutunut tukemaan WHO:n jäsenvaltioita näiden pannessa täytäntöön kansainvälistä terveyssäännöstöä koskevat kansalliset suunnitelmansa WHO:n päätoimipaikan ja sen aluetoimistojen kautta. WHO:n bioriskien vähentämisen hallintaohjelma antaa ohjausta siitä, miten laboratorioiden tulisi laatia normatiivisia ohjeita sekä järjestää työpajoja ja koulutusta bioturvallisuuskäytännöistä, laboratorioiden biomateriaalien suojaamisesta ja vastuullisen biotieteellisen tutkimuksen käytännesäännöistä. Se on myös mukana tartuntavaarallisten aineiden kuljetusta koskevien YK:n ohjeiden laatimisessa. Kansainvälisen terveyssäännöstön mukaan kansanterveyslaboratorioiden tehtäviin kuuluu valmius käsitellä biologisia, kemiallisia, radioaktiivisia ja ydinaseisiin liittyviä uhkia. Bioturvallisuutta ja laboratorioiden biomateriaalien suojaamista koskevat määritelmät sisältyvät WHO:n laboratorioiden bioturvallisuuskäsikirjaan (3. painos, 2004) ja bioriskien hallintaa ja laboratorioiden biomateriaalien suojaamista koskeviin ohjeisiin (2006).

               (11)

               WHO on ainoa täytäntöönpaneva järjestö, jolla on sellaista asiantuntemusta ja perusteellista tietoa sekä sellainen henkilöstö, rakenne ja resurssit, joiden avulla tämän neuvoston päätöksen mukaiset hankkeet ja toimet voidaan toteuttaa.

               (12)

               Komissiolle annetaan tehtäväksi unionin rahoitusosuuden asianmukaisen täytäntöönpanon valvonta,

         ON HYVÄKSYNYT TÄMÄN PÄÄTÖKSEN:
   1 artikla
   1.   EU:n strategian asiaankuuluvien osien panemiseksi välittömästi ja tosiasiallisesti täytäntöön unioni osallistuu biologisten aseiden kieltosopimuksen seitsemännessä tarkistuskonferenssissa sopimusvaltioiden tekemien päätösten täytäntöönpanoon ja pyrkii seuraaviin tavoitteisiin:

               —

               mikrobisten aineiden tai muiden biologisten aineiden tai toksiinien turvallisuuden ja suojaamisen varmistaminen laboratorioissa ja muissa tiloissa, myös tarvittaessa kuljetuksen aikana, tarkoituksena kyseisten aineiden ja toksiinien luvattoman käytön ja luvattoman siirtämisen estäminen;

               —

               bioriskien vähentämistä koskevien käytäntöjen edistäminen ja bioriskeistä tiedottaminen, mukaan lukien bioturvallisuus, biomateriaalien suojaaminen ja bioetiikka, sekä varautuminen biologisten aineiden ja toksiinien tarkoitukselliseen väärinkäyttöön osallistumalla alan kansainväliseen yhteistyöhön.

         2.   Hankkeet vastaavat EU:n strategiaan sisältyviä toimenpiteitä silloin, kun niiden tavoitteena on:

               —

               edistää kansallisella ja osa-alueellisella tiedotustoiminnalla laboratorioiden bioriskien hallintaa;

               —

               kehittää laboratorioiden bioriskien hallintaa koskevia kansallisia strategioita biologisten riskien torjumiseksi (malli eri maille).

         Yksityiskohtainen kuvaus kyseisistä hankkeista on liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklassa tarkoitettujen toimien teknisestä toteutuksesta vastaa WHO. Se hoitaa tehtäväänsä korkean edustajan alaisuudessa. Tätä varten korkea edustaja sopii tarvittavista järjestelyistä WHO:n kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiselle on 1 727 000 euroa.
   2.   Edellä 1 kohdassa vahvistetusta määrästä rahoitettuja menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Komissio valvoo 1 kohdassa tarkoitettujen menojen asianmukaista hallinnointia. Tätä varten se tekee WHO:n kanssa rahoitussopimuksen. Kyseisessä rahoitussopimuksessa määrätään, että WHO:n on varmistettava unionin rahoitusosuudelle sen määrää vastaava näkyvyys tämän päätöksen liitteessä säädetyn mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle mahdollisista vaikeuksista kyseisessä prosessissa ja rahoitussopimuksen tekopäivästä.
   4 artikla
   Korkea edustaja tiedottaa neuvostolle tämän päätöksen täytäntöönpanosta WHO:n säännöllisesti laatimien raporttien perusteella. Raportteja käytetään neuvoston suorittaman arvioinnin perustana. Komissio antaa tietoja 1 artiklan 2 kohdassa tarkoitettujen hankkeiden rahoitukseen liittyvistä näkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 24 kuukauden kuluttua 3 artiklan 3 kohdassa tarkoitetun rahoitussopimuksen tekemisestä. Tämän päätöksen voimassaolo päättyy kuitenkin kuuden kuukauden kuluttua sen hyväksymisestä, jos rahoitussopimusta ei ole tehty siihen mennessä.

      Tehty Brysselissä 18 päivänä marraskuuta 2013.

            Neuvoston puolesta

            Puheenjohtaja

         C. ASHTON

      (1)  Neuvoston yhteinen toiminta 2008/307/YUTP, hyväksytty 14 päivänä huhtikuuta 2008, Maailman terveysjärjestön toimien tukemiseksi laboratorioiden bioturvallisuuden ja biomateriaalien suojaamisen alalla joukkotuhoaseiden leviämisen vastaisen EU:n strategian puitteissa (EUVL L 106, 16.4.2008, s. 17).

      (2)  Neuvoston päätös 2011/429/YUTP, annettu 18 päivänä heinäkuuta 2011, bakteriologisten (biologisten) ja toksiiniaseiden kehittämisen, tuottamisen ja varastoimisen kieltämisestä ja niiden hävittämisestä tehdyn yleissopimuksen (BTWC) osapuolina olevien valtioiden seitsemännessä tarkistuskonferenssissa omaksuttavasta Euroopan unionin kannasta (EUVL L 188, 19.7.2011, s. 42).

      LIITE
      1.   Yleinen toimintakehys

      Päätöksen yleisenä tavoitteena on jäljempänä kuvattujen hankkeiden kautta tukea sopimusvaltioita, kun ne panevat täytäntöön Yhdistyneiden kansakuntien turvallisuusneuvoston päätöslauselman 1540 ja muut asiaan liittyvät päätöslauselmat, bakteriologisten (biologisten) ja toksiiniaseiden kehittämisen, tuottamisen ja varastoimisen kieltämiseksi ja niiden hävittämiseksi tehdyn yleissopimuksen, jäljempänä ’biologisten aseiden kieltosopimus’, sekä kansainvälisen terveyssäännöstön ja erityisesti ne osat, jotka liittyvät biologisten aineiden ja toksiinien turvallisuuden ja suojaamisen varmistamiseen laboratorioissa ja muissa tiloissa, myös kuljetuksen aikana, kyseisen biologisen materiaalin luonnollisen leviämisen taikka tahattoman tai tahallisen levittämisen estämiseksi ja infektioiden hallinnan parantamiseksi. Päätöksellä pyritään myös lisäämään tietoisuutta bioriskien hallintatavoista ja kannustamaan niiden käyttöä, varmistamaan näyttöön ja riskiarviointiin perustuva valvonta ja edistämään tiedonvaihtoa parhaista laboratoriokäytännöistä sekä avustamaan maita täyttämään kansainvälisessä terveyssäännöstössä määritetyt, keskeisiä valmiuksia koskevat vaatimukset laboratoriopalveluille ensisijaisten terveysuhkien osalta.
      2.   Hankekohtaiset erityistavoitteet

      Viime vuosina käsite bioturvallisuus (”biosafety”) on yhä enenevämmässä määrin yhdistetty käsitteeseen ”biocontainment” eli tilojen rakenteellinen ja tekninen suojaaminen, kun korkean turvatason laboratorioita on rakennettu eri puolille maailmaa. Keskittyminen teknisesti pitkälle kehitettyjen tilojen rakentamiseen on usein johtanut siihen, ettei ole kiinnitetty riittävästi huomiota kattavan bioriskien hallintaohjelman moniin muihin kriittisiin osatekijöihin, kuten suojatoimiin, henkilöstöön ja ammattitaitoon, hyvään mikrobiologiseen tekniikkaan, onnettomuuksien ja vaaratilanteiden tutkintaan sekä laitehuoltoon. Lisäksi keskittyminen valittuihin laitoksiin kansallisella tasolla voi myös johtaa siihen, että laiminlyödään monia muita tavanomaisempia laboratorioita, jotka voisivat myös hyötyä kattavasta bioriskien hallintajärjestelmästä sekä turvallisen ja suojatun toiminnan kannalta välttämättömien laitteiden ja tarvikkeiden hankinnasta.
      Tarvitaan tietoisuutta ja parempaa ymmärtämystä laboratorioympäristössä esiintyvistä riskeistä ja strategioita niiden käsittelemiseksi sekä lakeja ja määräyksiä ja asianmukaista ohjausta. Olisi hyvä parantaa tiloja ja järjestää välttämättömät tarvikkeet sekä koulutusta henkilöstön kaikille tasoille, jotta laboratorioiden bioriskien hallinta olisi asianmukaista ja perusteellista.
      Tässä päätöksessä, jonka perustana ovat yhteisellä toiminnalla 2008/307/YUTP käynnistetyt toimet WHO:n toimien tukemiseksi bioturvallisuuden ja biomateriaalien suojaamisen alalla, pyritään käsittelemään joitakin edellä mainituista puutteista.
      Esitetään seuraavia kahta hanketta, joissa keskitytään tiettyihin maihin tai osa-alueisiin:
      2.1   Hanke 1: Edistetään alueellisella tiedotustoiminnalla ja hyviä käytäntöjä levittäen laboratorioiden bioriskien hallintaa

      2.1.1   Hankkeen 1 tarkoitus

                  a)

                  Kannustaa valittuja yksittäisiä maita tai osa-alueita panemaan täytäntöön laboratorioiden bioriskien hallintastrategioita, joissa käsitellään bioturvallisuutta ja laboratorioiden biomateriaalien suojaamista.

                  b)

                  Tarjota alueen maille mahdollisuuksia tavata ja jakaa keskenään tietoja parhaista käytännöistä ja saaduista kokemuksista. Näiden tilaisuuksien hyödyntämiseksi mahdollisimman hyvin kansallisille edustajille tarjotaan tarveperusteista koulutusta, johon voi sisältyä käytännön harjoituksia.

                  c)

                  Avustaa maita levittämään tietoja parhaista käytännöistä ja noudattamaan niitä omassa ympäristössään.

            2.1.2   Hankkeelta 1 odotetut tulokset

                  a)

                  Alueellisilla koulutustilaisuuksilla lisätään tietoisuutta hyödyistä, joita saadaan bioriskien hallintastrategioiden täytäntöönpanosta laboratorioissa kansallisella ja paikallisella tasolla.

                  b)

                  Vahvistetaan sidosryhmien voimavaroja ja valmiuksia arvioida bioriskejä, määritellä ja hyväksyä riskien vähentämisstrategioita, jotta riskit saadaan pienennettyä hyväksyttäville tasoille ja varmistettua niiden jatkuva kehittäminen sekä käsiteltyä tartunnanaiheuttajia luotettavasti, turvallisesti, suojatusti ja vastuunalaisesti.

                  c)

                  Perustetaan kouluttajaryhmä kansallisten koulutusohjelmien tukemiseksi ja tiedon levittämiseksi koulutusmahdollisuuksista.

            2.1.3   Hankkeen 1 kuvaus

      a)   Alueellisten koulutusmahdollisuuksien tarjoaminen
      Tarkoituksena on saavuttaa erilaisia sidosryhmiä alueen eri osissa ja täyttää niiden erilaiset koulutustarpeet, minkä vuoksi tarjotaan erilaisia alueellisia työpajoja, joita voidaan järjestää yhteensä enintään kaksi ja joissa kussakin voi olla enintään 50 osallistujaa. Jotta alueen asiantuntijoiden ja päättäjien tilaisuuksia tavata toisiaan hyödynnettäisiin mahdollisimman hyvin, työpajojen odotetaan myös toimivan alueellisina foorumeina, joilla kukin jäsenvaltio voi kertoa naapurimailleen saavutuksistaan, haasteistaan ja hyvistä käytännöistään.
      b)   Kansallisen ja/tai paikallisen tason koulutustilaisuuksien lisääminen
      Lisäksi perustetaan edellä mainittujen työpajojen avulla paikallinen kouluttajaryhmä, mikä mahdollistaa koulutustilaisuuksien lisäämisen kansallisella ja/tai paikallisella tasolla ja siten erilaisten kansallisten sidosryhmien osallistumisen. Tukea annetaan erityisesti niille alueen maille, jotka eivät hyödy hankkeesta 2, yhteensä enintään seitsemän koulutustilaisuuden verran; osallistujina voisi olla ulkopuolisia asiantuntijoita, joiden avulla voitaisiin lisätä asianomaisten sidosryhmien tietoisuutta ja vahvistaa paikallisia teknisiä valmiuksia noudattaa alueellisesti sovittuja hyviä käytäntöjä keskus-, väli- ja reuna-aluetasoilla. Mahdollisuuksien mukaan harkitaan alueellisten ja/tai kansallisten bioturvallisuusyhdistysten osallistumista.
      Nämä toimet toteutetaan enintään seitsemässä maassa, jotka on määritelty soveltuviksi joko yhdessä tai erikseen.
      2.2   Hanke 2: Kehitetään laboratorioille kansallisia strategioita bioriskien torjumiseksi ja keskeisten valmiuksien parantamiseksi (malli eri maille)

      2.2.1   Hankkeen 2 tarkoitukset

                  a)

                  Saada alan päättäjät (mukaan lukien kansanterveys, ulkoasiat, eläinten terveys, ympäristö, koulutus ja tutkimus, oikeus ja kauppa) ja laboratorioiden henkilöstön kaikki tasot mukaan bioriskien hallintapolitiikan ja alan käytäntöjen laatimiseen, täytäntöönpanoon ja parantamiseen sekä luoda yhteyksiä näiden toimijoiden välille. Toimijoita kannustetaan luomaan avoin ja vastuunalainen toimintatapa bioturvallisuuden ja biomateriaalien suojaamisen alalla.

                  b)

                  Avustaa valittuja maita, jotta nämä parantaisivat keskeisten kansanterveyslaboratorioidensa varustusta hankkimalla laitteita ja tarvikkeita, jotka ovat välttämättömiä turvallisten, suojattujen ja laadukkaiden diagnostiikkavalmiuksien saavuttamiseksi. Tehostaa kansainvälisen terveyssäännöstön mukaisten keskeisten valmiuksien kehittämistä keskittyen erityisesti laboratorioihin ja maahantulopaikkoihin.

                  c)

                  Edistää maanlaajuisesti tietoisuutta alalla kansainvälisesti hyväksytyistä normatiivisista asiakirjoista, joita ovat Euroopan standardointikomitean (CEN) CWA-asiakirja 15793:2011 laboratorioiden bioriskien hallinnasta, ISO 15189:2007 Lääketieteelliset laboratoriot. Erityisvaatimukset laadulle ja pätevyydelle, ISO 15190:2003 Lääketieteelliset laboratoriot. Turvallisuusvaatimukset, ISO/IEC 17025:2005 Testaus- ja kalibrointilaboratorioiden pätevyys. Yleiset vaatimukset, ISO 9001:2008 Laadunhallintajärjestelmät. Vaatimukset, ISO 14001:2004 Ympäristöjärjestelmät. Vaatimukset ja opastusta niiden soveltamisesta. Tähän edistämistyöhön otetaan mukaan terveysalan kansalliset päätöksentekijät sekä laboratorioiden johtajat ja henkilökunta, joita kannustetaan toimimaan bioturvallisuuden, biomateriaalien suojaamisen ja laboratorioiden laatujärjestelmien alalla avoimesti ja vastuunalaisesti.

                  d)

                  Lujittaa eri alojen välistä yhteistyötä ja verkostoitumista erilaisten kansallisten sidosryhmien ja viranomaisten saamiseksi mukaan, terveys-, opetus-, tiede- ja tutkimus-, maatalous-, liikenne-, sisäasiain- ja ulkoasiainministeriöt sekä tulliviranomaiset mukaan luettuina.

                  e)

                  Tarjota ja auttaa kehittämään välineitä ja asianmukaista opastusta laboratorioiden bioriskien hallinnan edistämiseksi ja kansallisten laboratoriojärjestelmien vahvistamiseksi.

            2.2.2   Hankkeelta 2 odotetut tulokset

                  a)

                  Erilaisia koulutusmahdollisuuksia kehitetään ja tarjotaan kunkin kansallisen sidosryhmän kohdalla määriteltyjen painopisteiden ja tarpeiden mukaisesti.

                  b)

                  Bioriskien hallintavoimavaroja ja -valmiuksia vahvistetaan biologisten riskien minimoimiseksi.

                  c)

                  Kansallisten sidosryhmien ja asianomaisten viranomaisten tietoisuutta lisätään ja niiden välillä aloitetaan vuoropuhelu, jolla pyritään käsittelemään ennakoivalla tavalla vaarallisten biologisten aineiden ja toksiinien turvallisuutta ja suojaamista laboratorioissa ja muissa tiloissa. Kansallisten sidosryhmien välistä ymmärtämystä ja luottamusta lisätään, mikä mahdollistaa eri alojen välisen yhdenmukaisen lähestymistavan bioriskien hallinnan alalla.

                  d)

                  Edistetään standardointia ja kehitetään asiaankuuluvia välineitä ja ohjeita, joiden avulla voidaan toteuttaa asianmukaisia riskien vähentämiseen tähtääviä toimenpiteitä ja jatkuvasti parantaa niiden tuloksellisuutta.

                  e)

                  Tuetaan kansainvälisen terveyssäännöstön mukaisten tiettyjen keskeisten valmiuksien vahvistamista.

                  f)

                  Tarkastellaan kansallista politiikkaa ja kansallisia strategioita, keskustellaan niistä ja kehitetään niitä.

                  g)

                  Harkitaan rakenteellisia parannuksia ja organisaatiouudistuksia ja toteutetaan niitä, jotta hyväksytty strategia muutettaisiin toiminnaksi kestävällä tavalla.

                  h)

                  Tehostetaan biologisten vaaratekijöiden fyysistä eristämistä hankkimalla tarvittavia laitteita ja nostamalla keskeisiksi määriteltyjen tilojen tasoa.

                  i)

                  Tietoja hyvistä käytännöistä jaetaan kansallisten vertaisryhmien kanssa eri tasoilla, ja laboratoriot verkostoituvat järjestämällä kokouksia ja tiedotustoimintaa.

                  j)

                  Kehitetään tarvittavat välineet hankkeen tehokkaan toteutuksen tukemiseksi.

            2.2.3   Hankkeen 2 kuvaus

      Edellä 2.2.1 alakohdassa kuvattujen tavoitteiden saavuttamiseksi hankkeen on määrä olla kaksivuotinen, ja siihen edellytetään edunsaajamailta, unionilta ja WHO:lta pitkäaikaista sitoutumista. Hanke toteutetaan kahdessa vaiheessa:
      a)   Valmisteluvaihe
      Yhteinen toiminta 2008/307/YUTP antoi WHO:lle mahdollisuuden arvioida bioriskien hallintatarpeita tietyissä maissa, muun muassa Indonesiassa, ja todeta kansallinen sitoutuminen selkeiden poliittisten ja teknisten toimien toteuttamiseen laboratorioiden bioriskien hallinnan tehostamiseen kansallisella tasolla tähtäävän yhteisen hankkeen käynnistämiseksi. Unionin ja asianomaisten hallitusten välisissä jatkokeskusteluissa voidaan hankkeen 2 edunsaajiksi valita enintään kaksi maata, joiden lisäksi mukana voisi mahdollisesti olla pieni joukko muutamia naapurimaita; tässä otetaan huomioon alueelliset tekniset tarpeet ja yksittäisten maiden nopeasti kasvavat biologian alan diagnostiikka- ja tutkimusvalmiudet sekä erityisesti kansallisen sitoumuksen yhdenmukaisuus unionin ja WHO:n muiden pyrkimysten kanssa. Harkitaan mahdollisuutta tarjota tietyille henkilöille tilaisuus osallistua asianmukaiseen koulutukseen ulkomailla tarkoituksena kouluttaa asianomaisia maita varten kansainvälisesti hyväksytyt pätevyysvaatimukset täyttävä bioturvallisuusalan vastaava virkamies, jonka tehtävänä olisi johtaa ohjelmaa aiempaa kestävämmällä tavalla.
      Tämän valmisteluprosessin päätteeksi unioni, WHO ja valitut maat allekirjoittavat yhteistyömuistion.
      b)   Toteutusvaihe
      Tässä vaiheessa valitut maat laativat kansalliset yleissuunnitelmat ja strategiset toimintasuunnitelmat, joissa kuvataan toteutettavia toimia turvallisia, suojattuja ja luotettavia laboratoriokäytäntöjä koskevan pitkän aikavälin tavoitteen saavuttamiseksi. Näiden suunnitelmien yhteydessä viimeistellään myös koordinointisuunnitelma, jonka avulla kaikille sidosryhmille tiedotetaan biologisia vaaratilanteita koskevan kansallisen varautumisen tilasta, sekä aloitetaan hanke, jossa yhdenmukaistetaan kansalliseen varautumissuunnitelmaan sisältyvät, biologisia uhkia ja/tai vaaratilanteita koskevat ja kansainvälisessä terveyssäännöstössä määriteltyihin kansainvälisiin kansanterveydellisiin uhkiin liittyvät kansanterveydelliset vastuut. Suunnittelun perustana tulisi olla aloitteen todellinen kansallinen johtaminen ja omavastuullisuus.
      Toimet toteutetaan ja laitteet ja tarvikkeet hankitaan tämän jälkeen siten kuin kaikki asianomaiset osapuolet ovat yhdessä suunnitelleet ja sopineet. Tämän päätöksen välityksellä annetaan tarvittavaa teknistä apua ja rahoitustukea, jotta luodaan yhteydet kansallisten sidosryhmien välillä sekä niiden ja kansainvälisten järjestöjen ja muiden asiasta kiinnostuneiden osapuolten välillä niiden toiminnan tukemiseksi ja jotta niistä voisi tulla vastuullisia ja aktiivisia maailmanlaajuisia kumppaneita alueellisissa ammatillisissa yhteisöissä ja kansainvälisissä verkostoissa.
      WHO laatii yhdessä valittujen maiden kanssa seurantaraportit, joissa päivitetään ja arvioidaan bioriskien hallintaa koskevien kansallisten tehostamissuunnitelmien täytäntöönpanoa sekä kansallista laboratoriotoimintaa bioturvallisuuden, biomateriaalien suojaamisen ja kansainvälisen terveyssäännöstön näkökulmasta, ja toimittaa nämä raportit unionille.
      Toteutusvaiheen lopussa järjestetään osa-alueellinen tai alueellinen työpaja, jossa tietoja saavutuksista ja kokemuksista jaetaan naapurimaiden kanssa.
      3.   Kesto

      Tämän päätöksen täytäntöönpanon arvioitu kokonaiskesto on 24 kuukautta.
      4.   Edunsaajat

      Hankkeen 1 edunsaajia ovat unionia kuullen valitut maat ja osa-alueet, jotka tarvitsevat parempaa tietoisuutta bioriskien hallinnasta, strategioista ja käytännöistä, mukaan lukien mahdollisesti biologisten aseiden kieltosopimuksen allekirjoittaneet sopimusvaltiot.
      Hankkeen 2 edunsaajia ovat maat, jotka aikovat tämän päätöksen välityksellä vahvistaa perusteellisesti kansallisia voimavarojaan ja valmiuksiaan ja jotka on valittu unionia ja asianomaisia kansallisia viranomaisia kuullen, koska ne ovat sitoutuneita parantamaan laboratorioiden bioriskien hallintaa ja kansallisia laboratoriojärjestelmiä.
      5.   Täytäntöönpanosta vastaava elin

      WHO hallinnoi ja toteuttaa hankkeita unionia säännöllisesti kuullen ja tarvittaessa ulkopuolisten aihekohtaisten asiantuntijoiden tuella, jos se katsotaan asianmukaiseksi.
      6.   Täytäntöönpanosta vastaava järjestö: valinnan perustelut

      WHO on kansainvälinen järjestö, joka tarjoaa puitteet, asiantuntemuksen ja välineet, joilla sen jäsenvaltiot saavat tietoja, ohjeita ja tukea ihmisten terveyden suojelemiseksi laboratorioissa ja niiden ympäristössä bioriskien asianmukaisen hallinnan, standardien, sääntöjen ja menettelyjen kautta. Tämä hanke on yhdenmukainen kansainvälistä terveyssäännöstöä koskevan oikeudellisesti sitovan kattavan sopimuksen kanssa, joka edistää merkittävästi kansanterveyden suojelua maailmassa. WHO antaa sopimusvaltioilleen tukea tarjoamalla puitteet sellaisten tapahtumien hallinnan koordinoinnille, jotka saattavat aiheuttaa kansainvälisen kansanterveydellisen uhkan, ja parantaa kaikkien maiden valmiuksia havaita ja arvioida kansanterveydellisiä uhkia sekä ilmoittaa niistä ja vastata niihin. WHO on jo käynyt keskusteluja mahdollisten edunsaajamaiden kanssa niiden suostumuksen saamiseksi. Kun kyseisten maiden kanssa on WHO:n virallisen kanavan välityksellä toistamiseen käyty vuoropuhelua, määritellään ehdotettavat toimet todellisten tarpeiden ja painopisteiden perusteella kunkin maan kansallisen strategian mukaisesti. Unioni, jota sen jäsenvaltiot tukevat toimivaltaisessa työryhmässä, pyrkii jatkamaan vuodesta 2008 lähtien WHO:n kanssa tehtyä tuloksekasta yhteistyötä.
      7.   Yhteisrahoitus

      WHO ei ole tukea tai apua antava järjestö vaan tekninen järjestö, minkä vuoksi yhteisrahoituksesta ulkopuolisten toimijoiden kanssa muodostuisi erittäin monimutkainen prosessi erityisesti terveysturvan alalla, jossa sidosryhmillä on erilaisia painopisteitä ja alueellisia tavoitteita. WHO tarjoaa teknistä asiantuntemusta ja hallinnoi hanketta mutta ei tässä yhteydessä kykene osallistumaan yhteisten toimien rahoitukseen. WHO:n samanaikaisesti toteuttamien muiden laboratorioalan hankkeiden katsotaan kuitenkin tuovan synergiaa, olevan keskenään kytköksissä ja täydentävän toisiaan.
      Vaikka hanketta ei yhteisrahoiteta varojen muodossa, WHO vastaa osittain tai kokonaisuudessaan hankkeen täytäntöönpanoon osallistuvan henkilöstön palkoista, mikä voidaan katsoa luontoissuoritukseksi. WHO vastaa osittain hankkeesta vastaavan virkamiehen, hallintoavustajan ja Bangladeshissa toimivan kansallisen konsultin palkoista. WHO vastaa kokonaisuudessaan taloushallinnosta vastaavan virkamiehen, koordinaattorin, alueellisen neuvonantajan sekä Indonesiassa, Myanmarissa ja Nepalissa toimivien asiantuntijalääkärien palkoista.
      8.   Näkyvyys

      WHO toteuttaa tarvittavat toimenpiteet sitä koskevan julkisuuden varmistamiseksi, että molemmat hankkeet ovat olleet yksinomaisesti unionirahoitteisia. Nämä toimenpiteet toteutetaan komission vahvistaman ja julkaiseman Euroopan unionin ulkoisen toiminnan tiedotusta ja näkyvyyttä koskevan käsikirjan (Communication and Visibility Manual for European Union External Actions) ja muun mahdollisen komission ja WHO:n välillä sovitun ohjeistuksen mukaisesti.
      Erityistä huomiota kiinnitetään asianomaisten logojen käyttöön ja unionin asemaa molempien hankkeiden ainoana rahoittajana korostavaan julkisuuteen.


title: 2012/273/EU: Neuvoston päätös, annettu 14 päivänä toukokuuta 2012 , Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen allekirjoittamisesta unionin puolesta

text:
               24.5.2012

               FI

               Euroopan unionin virallinen lehti

               L 134/4

         NEUVOSTON PÄÄTÖS,
   annettu 14 päivänä toukokuuta 2012,
   Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen allekirjoittamisesta unionin puolesta
   (2012/273/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 3 kohdan, 207 ja 209 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 27 päivänä heinäkuuta 2009 komission neuvottelemaan Mongolian kanssa kumppanuutta ja yhteistyötä koskevasta puitesopimuksesta, jäljempänä ’sopimus’.

               (2)

               Sopimuksen määräykset, jotka kuuluvat Euroopan unionin toiminnasta tehdyn sopimuksen kolmannen osan V osaston soveltamisalaan, sitovat Yhdistynyttä kuningaskuntaa ja Irlantia erillisinä osapuolina eivätkä osana Euroopan unionia, ellei Euroopan unioni yhdessä Yhdistyneen kuningaskunnan ja/tai Irlannin kanssa ole ilmoittanut Mongolialle, että määräykset sitovat Yhdistynyttä kuningaskuntaa ja/tai Irlantia osana Euroopan unionia Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 mukaisesti. Jos määräykset eivät enää sido Yhdistynyttä kuningaskuntaa ja/tai Irlantia osana Euroopan unionia pöytäkirjassa N:o 21 olevan 4 a artiklan mukaisesti, Euroopan unionin on yhdessä Yhdistyneen kuningaskunnan ja/tai Irlannin kanssa välittömästi ilmoitettava Mongolialle niiden asemaa koskevasta muutoksesta, jonka jälkeen sopimuksen määräykset sitovat niitä erillisesti. Sama koskee myös Tanskaa mainittuihin sopimuksiin liitetyn, Tanskan asemaa koskevan pöytäkirjan N:o 22 mukaisesti.

               (3)

               Kun Yhdistynyt kuningaskunta ja/tai Irlanti ei ole antanut Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 3 artiklan nojalla edellytettyä ilmoitusta, ne eivät osallistu tämän päätöksen tekemiseen neuvostossa siltä osin kuin siihen sisältyy Euroopan unionin toiminnasta tehdyn sopimuksen kolmannen osan V osaston mukaisia säännöksiä. Sama koskee Tanskaa Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn Tanskan asemasta tehdyn pöytäkirjan N:o 22 mukaisesti.

               (4)

               Sopimus olisi allekirjoitettava sillä varauksella, että sen tekeminen saatetaan myöhemmin päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen allekirjoittamiselle unionin puolesta sillä varauksella, että sopimuksen tekeminen saatetaan päätökseen. (1)

   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 14 päivänä toukokuuta 2012.

            Neuvoston puolesta

            Puheenjohtaja

         C. ASHTON

      (1)  Sopimuksen teksti julkaistaan yhdessä sen tekemistä koskevan päätöksen kanssa.


Avis juridique important

|

32000D0269

2000/269/CE, Euratom: Neuvoston päätös, tehty 30 päivänä maaliskuuta 2000, talous- ja sosiaalikomitean saksalaisen jäsenen nimeämisestä

Virallinen lehti nro L 085 , 06/04/2000 s. 0025 - 0025

Neuvoston päätös,tehty 30 päivänä maaliskuuta 2000,talous- ja sosiaalikomitean saksalaisen jäsenen nimeämisestä(2000/269/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka Klaus Schmitzin erottua, mikä on annettu neuvostolle tiedoksi 21 päivänä joulukuuta 1999,ottaa huomioon Saksan hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään Heinz Putzhammer talous- ja sosiaalikomitean jäseneksi Klaus Schmitzin tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 30 päivänä maaliskuuta 2000.Neuvoston puolestaJ. SócratesPuheenjohtaja(1) EYVL L 257, 19.9.1998, s. 37.


Avis juridique important

|

32003D0133

2003/133/EY: Euroopan parlamentin ja neuvoston päätös, tehty 19 päivänä joulukuuta 2002, joustovälineen käyttöön ottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti

Virallinen lehti nro L 053 , 28/02/2003 s. 0043 - 0044

Euroopan parlamentin ja neuvoston päätös,tehty 19 päivänä joulukuuta 2002,joustovälineen käyttöön ottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti(2003/133/EY)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan parlamentin, neuvoston ja komission välillä 6 päivänä toukokuuta 1999 tehdyn toimielinten sopimuksen talousarviota koskevasta kurinalaisuudesta ja talousarviomenettelyn parantamisesta(1) ja erityisesti sen 24 kohdan,ottavat huomioon komission ehdotuksen,sekä katsovat seuraavaa:(1) Koska Euroopan unionin ja Marokon välistä kalastussopimusta ei uusittu, espanjalaisten ja portugalilaisten alusten toiminnan uudelleen suuntaamiseksi päätettiin toteuttaa erityistoimi, jonka kustannukset ovat 197 miljoonaa euroa. Budjettivallan käyttäjä hyväksyi 21 ja 22 päivänä marraskuuta 2001 pidetyssä neuvoston ja Euroopan parlamentin valtuuskunnan neuvottelukokouksessa, johon myös komissio osallistui, että tästä kokonaismäärästä otetaan vuoden 2003 talousarvioon 27 miljoonaa euroa.(2) Espanjalaisten ja portugalilaisten kalastusalusten toimintasuunnan muuttamista koskevat toimet kuuluvat rahoitusnäkymien otsakkeen 2 "Rakennetoimet" alaotsakkeeseen "Rakennerahastot".(3) Rahoitusnäkymien otsakkeeseen 2 kuuluviin rakennetoimiin osoitettujen määrärahojen ylärajaan ei talousarviota koskevasta kurinalaisuudesta ja talousarviomenettelyn parantamisesta tehdyn toimielinten välisen sopimuksen 12 kohdan 2 alakohdan mukaan sisälly liikkumavaraa.(4) Neuvottelukokouksessa 25 päivänä marraskuuta 2002 Euroopan parlamentti ja neuvosto hyväksyivät määrärahojen siirron nro 51/2002, jolla siirretään 14991760 euroa käyttämättömistä määrärahoista vuoden 2002 talousarvioon budjettikohtaan B2-2 0 0. Ne sopivat myös, että jäljelle jäävät 12008240 euroa otetaan vuoden 2003 talousarvion budjettikohtaan B2-2 0 0. Tämä määrä on otsakkeen 2 ylärajan yläpuolella vuoden 2003 osalta, joten se on rahoitettava joustovälineestä.(5) Espanjalaisten ja portugalilaisten kalastusalusten toimintasuunnan muuttamista koskevan toimen osalta on näin ollen asianmukaista tehdä poikkeus toimielinten väliseen sopimukseen sisältyvästä yleissäännöstä, jonka mukaan "sääntönä on, että joustovälinettä ei pidä käyttää samoihin tarpeisiin kahtena peräkkäisenä varainhoitovuotena".OVAT PÄÄTTÄNEET SEURAAVAA:1 artiklaOtetaan käyttöön Euroopan unionin yleistä varainhoitovuoden 2003 talousarviota varten (jäljempänä "vuoden 2003 talousarvio") joustovälineestä 12008240 euroa maksusitoumusmäärärahoina.Tämä määrä osoitetaan rahoitusnäkymien "Rakennetoimet" otsakkeeseen kuuluvaan erityistoimeen, jolla edistetään vuoteen 1999 asti Marokon kanssa tehdyn kalastussopimuksen alaisina olleiden alusten ja kalastajien toimintasuunnan muuttamista, ja se otetaan vuoden 2003 talousarvion budjettikohtaan B2-2 0 0.2 artiklaTämä päätös julkaistaan Euroopan unionin virallisessa lehdessä samanaikaisesti vuoden 2003 talousarvion kanssa.Tehty Strasbourgissa 19 päivänä joulukuuta 2002.Euroopan parlamentin puolestaP. CoxPuheenjohtajaNeuvoston puolestaT. PedersenPuheenjohtaja(1) EYVL C 172, 18.6.1999, s. 1.


title: Neuvoston päätös (EU) 2015/654, annettu 21 päivänä huhtikuuta 2015, Euroopan unionin neuvoston pääsihteerin nimittämisestä 1 päivänä heinäkuuta 2015 alkavaksi ja 30 päivänä kesäkuuta 2020 päättyväksi kaudeksi

text:
               25.4.2015

               FI

               Euroopan unionin virallinen lehti

               L 107/74

         NEUVOSTON PÄÄTÖS (EU) 2015/654,
   annettu 21 päivänä huhtikuuta 2015,
   Euroopan unionin neuvoston pääsihteerin nimittämisestä 1 päivänä heinäkuuta 2015 alkavaksi ja 30 päivänä kesäkuuta 2020 päättyväksi kaudeksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 240 artiklan 2 kohdan ensimmäisen alakohdan,
   sekä katsoo, että olisi nimitettävä neuvoston pääsihteeri 1 päivänä heinäkuuta 2015 alkavaksi ja 30 päivänä kesäkuuta 2020 päättyväksi kaudeksi,
   ON HYVÄKSYNYT TÄMÄN PÄÄTÖKSEN:
   1 artikla
   Jeppe TRANHOLM-MIKKELSEN nimitetään Euroopan unionin neuvoston pääsihteeriksi kaudeksi, joka alkaa 1 päivänä heinäkuuta 2015 ja päättyy 30 päivänä kesäkuuta 2020.
   2 artikla
   Neuvoston puheenjohtaja antaa tämän päätöksen tiedoksi Jeppe TRANHOLM-MIKKELSENille.

      Päätös julkaistaan Euroopan unionin virallisessa lehdessä.
      Tehty Luxemburgissa 21 päivänä huhtikuuta 2015.

            Neuvoston puolesta

            Puheenjohtaja

         E. RINKĒVIČS